procesaur/Wiki.mk huggingface dataset:
ОУ „Ристе Ристески“ - Долно Косоврасти

Основно училиште „Ристе Ристески“ (службено: Основно општинско училиште „Ристе Ристески“ - Долно Косоврасти; скратено: ООУ „Ристе Ристески“) — централно основно училиште во дебарското село Долно Косоврасти, Општина Дебар.
Училиштето е именувано по народниот херој Ристе Ристески.
1 Историја
Училиштето е изградено во 1966 година, кога е изградено од типот на монтажна градба. Во почетокот на ова основно училиште учеле ученици од селата Долно Косоврасти, Горно Косоврасти и Могорче сѐ до 1975 година, кога во селото Могорче било изградено ново подрачно училиште, кое го добило името „Мирче Ацев“, кое и денеска постои како подрачно основно училиште во склоп на основното училиште и се изведува настава на македонски наставен јазик. Во 1995 година, во селото Горно Косоврасти било изградено подрачното училиште „Коле Канински“, исто така со македонски наставен јазик.
Во училиштето има 36 паралелки со настава на македонски јазик.
2 Настава
Во училиштето наставата се изведува на македонски наставен јазик.
3 Подрачни училишта
Во составот на училиштето влегуваат следниве подрачни училишта:* ПУ „Мирче Ацев“ - Могорче, подрачно училиште; и
* ПУ „Коле Канински“ - Горно Косоврасти, подрачно училиште.
4 Галерија
ОУ „Раде Кратовче“ - Кочани

Основно училиште „Раде Кратовче“ (официјално: Основно општинско училиште „Раде Кратовче“ - Кочани; скратено: ООУ „Раде Кратовче“) — централно основно училиште во градот Кочани, Општина Кочани.
Училиштето го носи своето име по учесникот во Народноослободителната борба, Раде Кратовче.
Во состав на училиштето работи едно подрачно училиште во Нивичани.
1 Историја
ОУ „Раде Кратовче“ е најстарото постоечко училиште во Кочани. Неговата зграда била изградена во 1936 година. Првото име на училиштето било „Доситеј Обрадовиќ“, според српскиот писател Доситеј Обрадовиќ, а по ослободувањето, го добило името според македонскиот партизан Раде Кратовче. Првично, зградата на училиштето имало само 1 кат. Иако зградата на училиштето била изградена во 1936 година во него не биле држени часови до 1939 година. Од 18 декември 1944 година, училиштето работело како прогимназија, а од учебната 1945/46 година веќе работи како гимназија. Гимназиската настава во зградата била изведувана сè до полугодието на учебната 1954/55 година од каде што се преселила во новоизградена училишна зграда на сегашното основно училиште „Никола Карев“. Вториот кат бил изграден во 1963 година.
ОУ „Раде Кратовче“ во 2007, 2009, 2011 и 2014 година, добило „Зелено знаме“ за еко-училиште од Светската организација ОХО.
1.1 Досегашни директори
* Георги Чадиковски*Благој Давитков* Драган Трајчев
2 Настава
Во училиштето наставата се изведува на македонски наставен јазик.
3 Подрачни училишта
Во составот на училиштето влегува следново подрачно училиште:
* ПУ „Раде Кратовче“ - Нивичани, подрачно деветгодишно училиште на македонски наставен јазик.
4 Галерија
ОУ „Саит Најдени“ - Дебар

Основно училиште „Саит Најдени“ (службено: Основно општинско училиште „Саит Најдени“ - Дебар; скратено: ООУ „Саит Најдени“) — централно основно училиште во градот Дебар, Општина Дебар.
Училиштето е именувано по албанскиот учител Саит Најдени.
1 Настава
Во училиштето наставата се изведува на албански наставен јазик.
ОУ „Мустафа Кемал Ататурк“ - Гостивар

Основно училиште „Мустафа Кемал Ататурк“ (службено: Основно општинско училиште „Мустафа Кемал Ататурк“ - Гостивар; скратено: ООУ „Мустафа Кемал Ататурк“) — централно основно училиште во градот Гостивар, Општина Гостивар.
Училиштето е именувано по основачот на Турската Република, Мустафа Кемал Ататурк.
1 Местоположба
Училиштето е сместено покрај левата страна на реката Вардар над градската болница.
2 Историја
Училиштето било основано на 12 декември 1966 година, со одлука број 05-429/1 донесена од Општина Гостивар.
Согласно ноември 2019 година, централното училиште и неговите подрачни единици имале 1.351 ученик, од кои 650 биле машки, а 701 биле женски ученички. Учениците биле поделени во 84 паралелки, од кои 52 паралелки биле во централното училиште.
3 Библиотека
Училиштето има библиотека со читалница. Согласно ноември 2019 година, библиотеката располага со книги по сите наставни јазици. Библиотеката располага со 17.262 книги. Од кои 10.220 на турски јазик, 5.452 на македонски јазик и 1.393 на албански јазик, 133 на англиски јазик и 27 книги на француски јазик.
4 Подрачни училишта
Во рамки на училиштето припаѓаат подрачните основни училишта во Горна Бањица, Долна Бањица и Здуње.
5 Галерија
ОУ „Никола Карев“ - Кочани

Основно училиште „Никола Карев“ (службено: Основно општинско училиште „Никола Карев“ - Кочани; скратено: ООУ „Никола Карев“) — централно основно училиште во градот Кочани, Општина Кочани.
Училиштето е именувано по македонскиот револуционер Никола Карев.
1 Историја
Училиштето постои од 1957 година, кога на предлог на тогашниот Општински одбор за просвета на Кочани, Народниот одбор на Општина Кочани на посебни седници на Народниот одбор и собирот на производители донел решение на 27 септември 1957 година за основање второ основно училиште (после ОУ „Раде Кратовче“) во градот, осмолетка „Моша Пијаде”. По создавањето, кон ова училиште биле приклучени и двете подрачни училишта од селата Грдовци и Бели. Училиштето во Бели сега припаѓа под ОУ „Кирил и Методиј“.
За прв директор бил поставен Ристо Јорданов Данилов од Кочани, афирмиран просветен работник кој ги извршил и сите подготовки за успешно и навремено започнување на наставата. Наставата започнала на 1 септември 1957 година. Во училиштето тогаш биле запишани 618 ученици, од кои 369 ја посетувале наставата од прво до четврто и 249 ученика од петто до осмо одделение, распоредени во 21 паралелка и забавишна група со 28 ученика. На почетокот наставата во училиштето ја изведувале 25 наставника сите со завршено соодветно образование, мегу кои се наоѓале и наставници од првата генерација учители во училиштата во Пиринска Македонија.
Во учебната 1972/73 година по поделбата наставата во училиштето „Моша Пијаде” ја следеле 1.271 ученик од прво до осмо одделение и 130 деца во забавишните групи со вкупен број на вработени од 56.
Поранешната училишна зграда (денешната на ОУ „Кирил и Методиј“) била изградена во 1970 година, чиј архитект бил Радомир Лаловиќ. Според изворите на самото училиште ОУ „Кирил и Методиј“ и Општина Кочани, зградата била изградена во 1974 година. Во 1983 година, „Моша Пијаде“ се преселило во зградата.
Со препорака на Извршниот совет на Општина Кочани, тогашниот ОСИЗ за основно образование и воспитание од овој град, била донесена одлука за создавање на ново посебно училиште (ОУ „Кирил и Методиј“) од постојното „Моша Пијаде”.
Со текот на времето кон ова училиште се припоени и училиштата од селата Полаки, Небојани и Главовица. Согласно 2023 година, тие училишта не функционираат.
Во учебната 1993/94 година, установата го добило името на револуционерот од илинденскиот период Никола Карев.
Во март 2013 година, училиштето добило нова спортска сала.
1.1 Досегашни директори
* Ристо Јорданов Данилов (1957-)* Марија Коцев (в.д.) (2023-)
2 Настава
Во училиштето наставата се изведува на македонски наставен јазик.
3 Подрачни училишта
Во составот на училиштето влегуваат следниве подрачни училишта:
* ПУ „Никола Карев“ - Грдовци, подрачно петгодишно училиште на македонски наставен јазик; и
* ПУ „Никола Карев“ - Тркање, подрачно петгодишно училиште на македонски наставен јазик.
4 Галерија
ОУ „Стив Наумов“ - Автокоманда

Основно училиште „Стив Наумов“ (официјално: Основно општинско училиште „Стив Наумов“ - Автокоманда; скратено: ООУ „Стив Наумов“) — централно основно училиште во скопската населба Автокоманда, Општина Гази Баба.
Училиштето е именувано по македонскиот народен херој Стив Наумов.
ОУ „Славејко Арсов“ - Подмочани

Основно училиште „Славејко Арсов“ (официјално: Основно општинско училиште „Славејко Арсов“ - Подмочани; скратено: ООУ „Славејко Арсов“) — централно основно училиште во ресенското село Подмочани, Општина Ресен.
Училиштето е именувано по македонскиот револуционер и војвода Славејко Арсов.
1 Историја
Училиштето е сместено на самата граница помеѓу селата Грнчари и Подмочани, во зградата на поранешниот задружен дом, изграден околу 1950 година.
ОУ „Страшо Пинџур“ - Даме Груев

Основно училиште „Страшо Пинџур“ (официјално: Основно општинско училиште „Страшо Пинџур“ - Даме Груев; скратено: ООУ „Страшо Пинџур“) — централно основно училиште во скопската населба Даме Груев, Општина Ѓорче Петров.
Училиштето е именувано по истакнатиот македонски народен херој Страшо Пинџур.
ОУ „Светозар Марковиќ“ - Старо Нагоричане

Основно училиште „Светозар Марковиќ“ (официјално: Основно општинско училиште „Светозар Марковиќ“ - Старо Нагоричане; скратено: ООУ „Светозар Марковиќ“) — централно основно училиште во селото Старо Нагоричане, едно од трите основни училиште во Општина Старо Нагоричане.
Училиштето е именувано по српскиот публицист, социјалист и политичар Светозар Марковиќ.
1 Местоположба
Училиштето се наоѓа на влезот во селото Старо Нагоричане.
2 Историја
Училиштето било изградено во 1924 година. Материјалот за изградба на училиштето го обезбедил кралот Александар Караѓорѓевиќ, како и мештаните на селото. Првите ученици во новата зграда биле запишани во 1924/1925 година. Во таа училишна година во училиштето учеле 192 ученици. Во периодот од 1931 до 1935 година, број на учениците се движел од 200 до 230 ученици. Во училишната 1964/1965 година училиштето добило нова зграда во која наставата се изведува и денес, а во таа училишна година во училиштето биле запишани 307 ученици. Денес ова е единствено училиште во Македонија во кое наставата целосно се изведува на српски јазик. Училиштето секоја година го прославува Свети Сава, националниот празник на Србите во Македонија Савинден како училишна слава.
3 Настава
Во основното училиште, наставата се изведува на македонски и српски јазик.
4 Подрачни училишта
Во рамките на општинското основно училиште „Светозар Марковиќ“ се наоѓаат и две подрачни основни училишта од прво до петто одделение, а чии ученици подоцна наставата ја продолжуваат во средишниот објект на училиштето во селото Старо Нагоричане. Овие училишта се:
# Подрачно основно училиште „Светозар Марковиќ“ во село Алгуња
# Подрачно основно училиште „Светозар Марковиќ“ во село Никуљане
ОУ „Страшо Пинџур“ - Мало Коњари

Основно училиште „Страшо Пинџур“ (официјално: Основно општинско училиште „Страшо Пинџур“ - Мало Коњари; скратено: ООУ „Страшо Пинџур“) — централно основно училиште во прилепското село Мало Коњари, Општина Прилеп.
Училиштето е именувано по македонскиот партизан Страшо Пинџур.
ОУ „Мустафа Кемал Ататурк“ - Пласница

Основно училиште „Мустафа Кемал Ататурк“ (во минатото: Основно училиште „Стив Наумов“; официјално: Основно општинско училиште „Мустафа Кемал Ататурк“ - Пласница; скратено: ООУ „Мустафа Кемал Ататурк“) — централно основно училиште во селото Пласница, Општина Пласница. Училиштето се наоѓа на самата атарска граница помеѓу селото Пласница и селото Преглово.
Денес, училиштето е именувано по основачот на Турската Република, Мустафа Кемал Ататурк, додека во минатото училиштето го носело името на народниот херој Стив Наумов.
1 Местоположба
Објектот на училиштето се наоѓа на самата атарска граница помеѓу селата Пласница и Преглово.
2 Настава
Во училиштето наставата се изведува единствено на турски наставен јазик.
3 Градба
Училиштето било целосно обновено во 2014 година со околу 300.000 евра помош од страна на турската владина агенција ТИКА.
4 Галерија
ОУ „Кирил и Методиј“ - Стојаково

Основно училиште „Кирил и Методиј“ (официјално: Основно општинско училиште „Кирил и Методиј“ - Стојаково; скратено: ООУ „Кирил и Методиј“) — централно основно училиште во селото Стојаково, Општина Богданци.
Училиштето е именувано по словенските просветители Свети Кирил и Методиј.
1 Местоположба
Училиштето се наоѓа во средишниот дел на селото, спроти главната селска црква „Св. Недела“.
2 Историја
Пред да биде создадено училиштето, во Стојаково имало настава во патријаршиското училиште, кое работело само во топлите месеци од годината, а наставата била во црковната припрата.
Во 1870 година било отворено првото народно училиште со околу 80 ученици, кое во 1880-тите години прераснало во про-гимназијално училиште, во кое учеле и деца од околните места.
Од 7 ноември 1944 година, училиштето работело како третокласно про-гимназијално училиште под името „Кирил и Методиј“ и наставата се изведувала на македонски јазик, а во учебната 1952/53 година, училиштето станало осумгодишно.
Денес, училиштето поседува градба на површина од 2700 м<sup>2</sup> со одлични просторни капацитети, современо опремени училници, училишна библиотека со фонд кој континуирано се зголемува, новоизградена спортска сала со површина од 1200 м<sup>2</sup>, хортикултурно уреден и комплетно ограден училиштен двор.
3 Настава
Во училиштето наставата се изведува на македонски наставен јазик.
4 Подрачни училишта
Во составот на училиштето влегува следниво подрачно училиште:
* ПУ „Кирил и Методиј“ - Селемли, подрачно петгодишно училиште на македонски наставен јазик.
5 Галерија
ОУ „Тихомир Милошевски“ - Ново Село

Основно училиште „Тихомир Милошевски“ (официјално: Основно општинско училиште „Тихомир Милошевски“ - Ново Село; скратено: ООУ „Тихомир Милошевски“) — централно основно училиште во скопското село Ново Село, Општина Ѓорче Петров.
Училиштето е именувано по македонскиот народен херој од НОБ и генерал-мајор на ЈНА Тихомир Милошевски.
1 Историја
Основано е во 1956 година.
ОУ „Тодор Јанев“ - Чашка

Основно училиште „Тодор Јанев“ (официјално: Основно општинско училиште „Тодор Јанев“ - Чашка; скратено: ООУ „Тодор Јанев“) — централно основно училиште во велешкото село Чашка и едно од трите основни училишта во Општина Чашка.
Училиштето е именувано по истакнатиот македонски партизан Тодор Јанев.
ОУ „Тоде Хаџи Тефов“ - Кавадарци

Основно училиште „Тоде Хаџи Тефов“ (официјално: Основно општинско училиште „Тоде Хаџи Тефов“ - Кавадарци; скратено: ООУ „Тоде Хаџи Тефов“) — централно основно училиште во градот Кавадарци, Општина Кавадарци.
Училиштето е именувано по македонскиот партизан и учител Тоде Хаџи Тефов.
1 Историја
Училиштето работи од далечната 1962 година и спаѓа во поразвиените училишта со опфат на најголем број на ученици во општината.
На почетокот во учебната 1962/63 година училиштето работи со вкупно 25 паралелки (12 во одделенска и 13 во предметна настава) со вкупно 939 ученика, а наставата ја реализираат 30 наставници, а како прв директор во училиштето е Стојче Ристевски.
Од година во година бројот на паралелките и учениците се зголемува, така што пред неколку години изнесуваше над 1.200 ученици, но последниве неколку години поради намалениот наталитет истиот е во опаѓање. И покрај тоа во училиштето денес се опфатени 784 ученика во основното училиште и 36 ученика во подрачното, т.е. вкупно 820 ученика и е училиште со најголем број на ученици во општината.
ПУ „Тодор Ангелевски“ - Горно Оризари

Основно училиште „Тодор Ангелевски“ (официјално: Подрачно основно општинско училиште „Тодор Ангелевски“ - Горно Оризари; скратено: ПООУ „Тодор Ангелевски“) — подрачно основно училиште во селото Горно Оризари, претставува единка на истоименото училиште од градот Битола, Општина Битола.
Училиштето е именувано по македонскиот комунист, учител, борец против фашистичкиот окупатор и еден од првите учесници во НОВ, Тодор Ангелевски.
Настава од петто до осмо одделение посетуваат и ученици од населбата Стрелиште.
1 Местоположба
Училиштето се наоѓа во северниот дел на селото.
2 Настава
Во училиштето се изведува настава од прво до деветто одделение и наставата се изведува единствено на македонски наставен јазик.
3 Галерија
ОУ „Синиша Стоилов“ - Зрновци

Основно училиште „Синиша Стоилов“ (во минатото: Основно училиште „Тодор Арсов“; официјално: Основно општинско училиште „Синиша Стоилов“ - Зрновци; скратено: ООУ „Синиша Стоилов“) — централно основно училиште во кочанското село Зрновци, Општина Зрновци.
Училиштето е именувано по македонскиот бранител Синиша Стоилов, а во минатото го носело името на учесникот во НОБ Тодор Арсов.
1 Историја
Основано е под името Тодор Арсов, во чест на борецот во НОБ, но во 2009 година е преименувано во чест на локалниот бранител од конфликтот во 2001 година, Синиша Стоилов. Главното училиште се наоѓа во село Зрновци, каде настава посетуваат ученици од Зрновци од прво до деветто одделение и ученици од Мородвис и Видовиште од шесто до деветто одделение. Подрачните училишта се наоѓаат во село Мородвис и во село Видовиште, но во моментов наставата се одржува само во училиштето во Мородвис, каде учат и ученици од соседното село Видовиште, и посетуваат настава од прво до петто одделение.
Спортската сала во село Зрновци е во склоп на основното училиште и таа служи за одржување на наставата по физичко образование и други школски и воншколски активности и настани.
ОУ „Страшо Пинџур“ - Вевчани

Основно училиште „Страшо Пинџур“ (официјално: Основно општинско училиште „Страшо Пинџур“ - Вевчани; скратено: ООУ „Страшо Пинџур“) — централно основно училиште во струшкото село Вевчани, Општина Вевчани.
Училиштето е именувано по истакнатиот македонски народен херој Страшо Пинџур.
1 Местоположба
Училиштето се наоѓа надвор од селото, на патот кон соседното село Октиси.
2 Историја
Официјално, првото основно училиште во селото Вевчани било отворено во 1835 година.
Вевчанци во 1834 година се избориле за дозвола од турските власти за изградбата на црква и отворање црковно училиште. Работело во ајатите на Долна црква. Првите учители требало децата да ги учат на грчки јазик, но ја користеле само грчката азбука, а со децата работеле на македонски народен јазик. Биле плаќани во натура од самото население, најчесто со жито.
Во 1868 година била изградена училишна зграда во дворот на Горна црква, која се состоела од две поголеми училници и една канцеларија.
Наставниот јазик во училиштето се менувал многупати, па така се предавало на грчки, на бугарски, на српски, и на крај на македонски наставен јазик.
Во периодот 1890-1899 година, во Вевчани работело женското училиште „Надежда“.
Во 1931 година била изградена нова училишна зграда, во која денес се наоѓа Здравствениот дом. Истата за време на Втората светска војна била опустошена и онеспособена да ја обавува својата функција.
Од октомври 1944 година наставата се изведува на македонски јазик.
Во февруари 1945 година го добива името на народниот херој, Страшо Пинџур.
Во периодот 1947-1948 година, вевчанци со свои средства и доброволна работна рака повторно изградиле училишна зграда за своите деца.
Во учебната 2013/14 година било пуштено во употреба новото училиште, сместено на патот кон соседното село Октиси, која конечно ја заменило старата и дотраена повоена градба изградена од вевчанци.
3 Освоени награди
Основното училиште ги има освоено следниве награди:
* во учебната година 1957/58 како едно од петте експериментални училишта во Македонија за реформирана настава ја добило првата републичка награда;
* во учебната година 1985/86 ја добило општинската Осмоноемвриска награда; и
* во учебната година 1992/93 било прогласено за најдобро основно училиште во Македонија, од страна на Синдикатот на просветните работници, а по предлог на Педагошкиот завод на Македонија.
4 Галерија
ПУ „Страшо Пинџур“ - Чешиново

Основно училиште „Страшо Пинџур“ (официјално: Подрачно основно општинско училиште „Страшо Пинџур“ - Чешиново; скратено: ПООУ „Страшо Пинџур“) — подрачно основно училиште во кочанското село Чешиново, во состав на истоименото училиште од селото Соколарци, Општина Чешиново-Облешево.
Училиштето е именувано по македонскиот партизан Страшо Пинџур.
1 Местоположба
Училиштето се наоѓа во селото Чешиново.
2 Историја
Училиштето било изградено во 1969 година.
3 Настава
Во училиштето наставата се изведува на македонски наставен јазик. Покрај учениците од Чешиново, во него учат и учениците од околните села Уларци и Спанчево.
4 Услови
За реализирање на воспитно-образовната дејност училиштето користи 10 училници, од кои еден е кабинет по англиски јазик – во кој има интерактивна табла за потребите на наставниците при примената на ИКТ во наставата, еден кабинет по информатика, како и една фискултурна сала која за жал во моментов не е оспособена за користење и два спортски терени за реализација на наставата по физичко и здравствено образование.
Во склоп на училиштето работи и училишната библиотека која има задоволителен број на лектирни изданија. Во ова училиште се наоѓаат и просториите за раководниот кадар на училиштето и тоа: канцеларија на директорот, канцеларии за педагогот и секретарот на училиштето, наставничка канцеларија, како и простории за техничкиот персонал.
5 Галерија
ОУ „Тодор Ангелевски“ - Битола

Основно училиште „Тодор Ангелевски“ (официјално: Основно општинско училиште „Тодор Ангелевски“ - Битола; скратено: ООУ „Тодор Ангелевски“) — централно основно училиште во градот Битола, Општина Битола.
Училиштето е именувано по македонскиот комунист, учител, борец против фашистичкиот окупатор и еден од првите учесници во НОВ Тодор Ангелевски.
1 Местоположба
Училиштето се наоѓа помеѓу населбата Баир и населбата Ушици.
2 Особености
Училиштето Тодор Ангелевски е добро опремена зграда на два ката каде наставата редовно ја посетуваат ученици од прво до осмо одделение. Покрај редовната настава додатните часови и секциите помогнале ова училиште да учествува на општински, регионални и републички натпревари каде има освоено многу награди. Има голем број на кабинети и училници каде наставата редовно и успешно се изведува.
3 Подрачни училишта
Во склоп на централното основно училиште функционира и подрачното основно училиште во приградската населба Горно Оризари во кое настава посетуваат ученици од населбата Горно Оризари и населбата Стрелиште. Училиштето во Стрелиште е подрачно петгодишно основно училиште.
4 Познати личности кои учеле во ова училиште
* Кире Костов - композитор и диригент
* Марина Коруновска - оперска пејачка, сопран;
* Христијан Спировски - пијанист
* Архимандрит Партениј Фидановски-Игумен на Бигорски Манастир
* Аница Алексова Тасевска - автор на ученици и збирки задачи по математика
5 Познати личности кои предавале во ова училиште
* Соња Атанасовска-Цигарида - првата наставничка на влашки јазик во Република Македонија по 70 години.
ОУ „Св. Климент Охридски“ - Битола

Основно училиште „Св. Климент Охридски“ (официјално: Основно општинско училиште „Св. Климент Охридски“ - Битола; скратено: ООУ „Св. Климент Охридски“) — централно основно училиште во населбата Нова Битола, во градот Битола, Општина Битола.
Училиштето е именувано по словенскиот просветител и светец Свети Климент Охридски.
Зградата на училиштето е дело на архитектот Станко Бутурац.
1 Ресурси
Училиштето располага со следните 2 специјализирани училници за подготвителна настава, 10 универзални училници за одделенска настава, 11 универзални училници за предметна настава, специјализирани кабинети за информатика и ТО, библиотека со значителен книжевен фонд поврзана со читална, модерна фискултурна сала според високи стандарди со трибини, семафор, туш-кабини и други спортски терени. Во склоп на училиштето има исто така и амбуланта, високо стандардизирана трпезарија со кујна и посебен административен дел.
Училиштето располага со 305 десктоп компјутери, 209 Intel Classmate ученички лаптопи, 16 лаптопи УСАИД, 27 Intel Classmate таблети, 4 смарт табли, 2 телевизори, 4 печатачи, дигитални камери, лаптоп компјутери за наставниците и 30 микробит уреди.
За учениците со посебни потреби има: монитор на допир, 8 тастатури од кои 5 се со кирилично писмо и 3 со латинично писмо, 2 trackball, joystick, 2 одвоени кликови и 2 едукативни софтвери.
За учениците со оштетен вид се користат следниве уреди: компјутер и принтер за рапаво печатење.
1.1 Финансирање
Освен средствата што ги обезбедува Министерството за образование и наука, училиштето обезбезбедува сопствени приходи од донации од родители, спонзорства, провизии од списанија, училишна кујна, посета на кина, театри, концерти екскурзии и викенди, како и издавање на фискултурната сала на спортски клубови.
2 Учество на натпревари
* Учество и освено прво место на регионалниот натпревар по физика 2007
* Учество и освоено прво место на 44. олимпијада на млади техничари и природници 2007
* Учество и освоено второ место на регионален натпревар по Англиски јазик 2010 - Емир Сулејман.
* Учество и освоено трето место на републички натпревар по Англиски јазик 2010 - Емир Сулејман.
3 Настава
Во училиштето наставата се изведува на македонски наставен јазик.
4 Подрачни училишта
Во составот на училиштето влегувало следново подрачно училиште:
* ПУ „Св. Климент Охридски“ - Лавци, подрачно петгодишно училиште на македонски наставен јазик (во мирување)
5 Галерија
ОУ „Страшо Пинџур“ - Кавадарци

Основно училиште „Страшо Пинџур“ (официјално: Основно општинско училиште „Страшо Пинџур“ - Кавадарци; скратено: ООУ „Страшо Пинџур“) — централно основно училиште во градот Кавадарци, Општина Кавадарци.
Училиштето е именувано по македонскиот партизан Страшо Пинџур.
1 Историја
Зградата на училиштето започнала да се гради 1939-1940 година како Нижа гимназија (позната како Старата гимназија), а изградбата била завршена во 1941 година, но не работела бидејќи во неа биле сместени војници на Кралството Југославија.
Зградата имала 10 училници, две канцеларии, два кабинета и неколку помошни простории. За време на бугарската окупација имало два класа со вкупно 67 ученика, а наставата се одвивала на бугарски јазик. Во 1945 година била преобразувана во Народна гимназија и како таква работела сè до 1956 година кога била преобразувана во основно училиште „Страшо Пинџур“.
Во состав на училиштето работат: од 1975 година посебни паралелки, од 1992 година полни подрачни училишта во Дреново и Возарци од I до IX одделение и ученички дом-интернат во Дреново, а во Марена од I до V одделение. Во училиштето од 2001/02 година работи дневен престој за сите ученици од општината.
2 Подрачни училишта
Во составот на училиштето влегуваат следниве подрачни училишта:
* ПУ „Страшо Пинџур“ - Возарци, подрачно деветгодишно училиште на македонски наставен јазик;
* ПУ „Страшо Пинџур“ - Дреново, подрачно деветгодишно училиште на македонски наставен јазик; и
* ПУ „Страшо Пинџур“ - Марена, подрачно петгодишно училиште на македонски наставен јазик.
3 Галерија
ПУ „Фаик Коница“ - Одри

Основно училиште „Фаик Коница“ (официјално: Подрачно основно општинско училиште „Фаик Коница“ - Одри; скратено: ПООУ „Фаик Коница“) — подрачно основно училиште во тетовското село Одри, во состав на истоименото училиште од селото Доброште, Општина Теарце.
Училиштето е именувано по албанскиот културен деец Фаик Коница.
ОУ „Фаик Коница“ - Дебреше

Основно училиште „Фаик Коница“ (официјално: Основно општинско училиште „Фаик Коница“ - Дебреше; скратено: ООУ „Фаик Коница“) — централно основно училиште во гостиварското село Дебреше, Општина Гостивар.
Училиштето е именувано по албанскиот културен деец Фаик Коница.
1 Настава
Во училиштето наставата се изведува на албански наставен јазик.
ПУ „Фан Ноли“ - Палатица

Основно училиште „Фан Ноли“ (официјално: Подрачно општинско основно училиште „Фан Ноли“ - Палатица; скратено: ПООУ „Фан Ноли“) — подрачно основно училиште во тетовското село Палатица, Општина Желино, кое е составен дел на истоименото училиште од селото Требош.
Училиштето е именувано по истакнатиот албанско-американски писател и политичар, Фан Ноли.
ОУ „Стив Наумов“ - Битола

Основно училиште „Стив Наумов“ (официјално: Основно општинско училиште „Стив Наумов“ - Битола; скратено: ООУ „Стив Наумов“) — централно основно училиште во градот Битола, Општина Битола.
Училиштето е именувано по македонскиот народен херој Стив Наумов.
1 Зграда
Во рамките на осовременување и подобрување на условите на наставата српските власти ја подигнале и зградата на ова училиште. Истото требало да ги опфати основците од Кајгас, Арнаут Маало, Синанбели Маало и другите поблиски населби. Првично зградата требало да биде изградена подолу од сегашната локација, но заради несоодветност истата е поместена. Планот го изработил градскиот архитект, Чехот Јан Дубови, а изградбата на лицитација (21 август 1934) за 307.049,90 динари ја добил Димитрија Дарковиќ кој соработувал и со други градежници. Договорот го обврзувало објектот да го предаде за 150 дена, што било испочитувано.
Кон крајот на годината објектот со име „Вук Караџиќ“ бил предаден во употребен со вообичаено осветување, говори, музика и веселба. Во училиштето на почетокот имало 4 паралелки од прво до четврто одделение со по 40 ученици. За време на Втората светска војна Бугарите го смениле името во „Митрополит Григориј“.
2 Познати личности кои учеле во ова училиште
Народниот херој Стив Наумов учел во ова училиште. Училиштето имало друго име во тоа време, но подоцна го добива името на народниот херој Стив Наумов.
3 Галерија
ОУ „Христијан Тодоровски Карпош“ - Карпош

Основно училиште „Христијан Тодоровски-Карпош“ (официјално: Основно општинско училиште „Христијан Тодоровски-Карпош“ - Карпош; скратено: ООУ „Христијан Тодоровски-Карпош“) — централно основно училиште во скопската населба Карпош I, Општина Карпош.
Училиштето е именувано по македонскиот комунист и истакнат партизан Христијан Тодоровски-Карпош.
ОУ „Страшо Пинџур“ - Неготино

Основно училиште „Страшо Пинџур“ (официјално: Основно општинско училиште „Страшо Пинџур“ - Неготино; скратено: ООУ „Страшо Пинџур“) — централно основно училиште во градот Неготино, Општина Неготино.
Училиштето е именувано по истакнатиот македонски народен херој Страшо Пинџур.
1 Местоположба
Училиштето се наоѓа близу центарот на градот, сместено веднаш наспроти единствената градска црква, долж течението на Тимјаничка Река.
2 Историја
Изградбата на училишната зграда започнала во 1933 година и била завршена четири години подоцна, во 1937 година. Средствата за изградбата на училиштето биле обезбедени со доброволни прилози.
Првите ученици во зградата биле примени во учебната година 1937/1938 година. Четири години училиштето работело без никаков назив, за во 1941 година да го добие името „Александар Станоев“, во чест на некогашниот учител, родум од Неготино. По ослободувањето на Македонија, училиштето го добило денешното име, односно било наречено по тиквешкиот револуционер и комунист, Страшо Пинџур.
Во учебната 1946/1947 година, во рамките на истата зграда била отворена гимназија. Една година подоцна двете училишта биле споени во неполна гимназија со заедничко име „Страшо Пинџур“.
Поради порастот на бројот на ученици и паралелки во учебната 1985/1986 година започнала со изградба на нов дел од објектот, во кој се нашле девет училници, кујна и трпезарија.
Во 2002 година била извршена обнова на дел од старата училишна зграда, каде биле сменети вратите, прозорците и пластичниот под на шест училници во износ од 11.000 долари преку донација од страна на Католичката служба за помош.
Во учебната 2002/2003 година, со грант од страна на УСАИД во висина од 61.000 американски долари била целосно обновена старата училишна зграда, како и две училници во новиот дел.
3 Подрачни училишта
Во рамките на општинското основно училиште „Страшо Пинџур“ се наоѓаат и четири подрачни основни училишта од прво до петто одделение, а чии ученици подоцна наставата ја продолжуваат во средишниот објект на училиштето во градот Неготино. Овие училишта се:
* ПУ „Страшо Пинџур“ - Криволак, подрачно училиште на македонски наставен јазик;
* ПУ „Страшо Пинџур“ - Пепелиште, подрачно училиште на македонски наставен јазик;
* ПУ „Страшо Пинџур“ - Војшанци, подрачно училиште на македонски наставен јазик; и
* ПУ „Страшо Пинџур“ - Црвени Брегови, подрачно училиште на македонски наставен јазик.
4 Организација
Во училиштето работат околу 60 наставници. На ниво на училиштето во просек се школуваат 1.000 ученици, распоредени во четириесетина паралелки. Во состав на училиштето постои и паралелка за деца со посебни потреби, како и дневен престој.
5 Опременост
Училиштето поседува дваесет училници, кабинет по техничко образование, информатика, медијатека и библиотека. Воедно, во училиштето постои и кујна која опслужува околу 600 ученици.
6 Галерија
ПУ „Гоце Делчев“ - Гургурница

Основно училиште „Гоце Делчев“ (официјално: Подрачно основно општинско училиште „Гоце Делчев“ - Гургурница; скратено: ПООУ „Гоце Делчев“) — подрачно основно училиште во селото Гургурница, составен дел на истоименото училиште од селото Стенче, Општина Брвеница.
Училиштето е именувано по македонскиот национален херој Гоце Делчев.
1 Местоположба
Училиштето се наоѓа во селото Гургурница, на самиот влез.
2 Историја
Стариот објект на училиштето бил изграден во 1960 година, додека во 2019 година веднаш до него била подигната нова училишна зграда.
3 Настава
Во училиштето наставата се изведува на албански наставен јазик во 10 паралелки.
4 Галерија
ОУ „Толи Зордумис“ - Куманово

Основно училиште „Толи Зордумис“ (официјално: Основно општинско училиште „Толи Зордумис“ - Куманово; скратено: ООУ „Толи Зордумис“) — централно основно училиште во градот Куманово, Општина Куманово.
Училиштето го носи своето име според југословенскиот грчки комунист - Апостол Зордумис.
1 Историја
Својата воспитно образовна дејност училиштето ја започнало во 1962 година. До 1980 година училиштето функционирало како училишна зграда со приземје и два ката, а од 1980 година бил дограден дел од фискултурна сала, наставничка канцеларија и други придружни простории. Во 1984 година биле изградени спортски терени, а во 2009 година биле уредени трибини и осветлување и како такви служат за изведување на настава по физичко образование како и за организирање на разни воннаставни активности. Од 2007 година, како подрачно училиште, му било припоено како подрачно училиште во село Режановце. Во 2012 година во централното училиште биле доградени училници во кои сега следат настава ученици од VI до IX одделение на албански наставен јазик.
2 Галерија
ОУ „Фаик Коница“ - Радуша

Основно училиште „Фаик Коница“ (официјално: Основно општинско училиште „Фаик Коница“ - Радуша; скратено: ООУ „Фаик Коница“) — централно основно училиште во селото Радуша, Општина Сарај.
Училиштето е именувано по албанскиот културен деец Фаик Коница.
1 Историја
До 1931 година во селото имало само настава на верска основа, а првото четиригодишно училиште било отворено во наставната година 1931/32 со името „Војвода Мишко“ и настава на српскохрватски јазик. Новото училиште започнало да се гради во учебната 1962/63 година.
За време на воениот конфликт во 2001 година, училиштето било оштетено.
2 Подрачни училишта
Во составот на училиштето влегува следново подрачно училиште:
* ПУ „Фаик Коница“ - Дворце, подрачно училиште на албански наставен јазик.
3 Галерија
ОУ „Врапчиште“ - Врапчиште

Основно училиште „Врапчиште“ (порано: Основно општинско училиште „Чеде Филиповски“; официјално: Основно општинско училиште „Врапчиште“ - Врапчиште; скратено: ООУ „Врапчиште“) — централно основно училиште во гостиварското село Врапчиште, Општина Врапчиште.
Училиштето било именувано по македонскиот комунист и народен херој Чеде Филиповски, но денес го носи името „Врапчиште“.
ПУ „Хасан Тахсини“ - Седларево

Основно училиште „Хасан Тахсини“ (во минатото: Основно училиште „29 Ноември“; официјално: Подрачно основно општинско училиште „Хасан Тахсини“ - Седларево; скратено: ООУ „Хасан Тахсини“) — подрачно основно училиште во тетовското село Седларево, Општина Желино, составен дел на истоименото училиште од селото Рогле.
Училиштето е именувано по истакнатиот албански астроном, математичар и филозоф, Хасан Тахсини.
1 Историја
До учебната година 1993/94 година училиштето го носело името „29 Ноември“. Оттогаш го носи името Хасан Тахсини, албански астроном, математичар и филозоф.
Во 2015 година, училиштето добило плакари за пет училници со средства обезбедени од германската амбасада во Скопје.
ОУ „Чајле“ - Чајле

Основно училиште „Чајле“ (официјално: Основно општинско училиште „Чајле“ - Чајле; скратено: ООУ „Чајле“) — централно основно училиште во гостиварското село Чајле, Општина Гостивар.
1 Местоположба
Училиштето се наоѓа во средишниот дел на селото, веднаш до новата селска џамија.
2 Настава
Во училиштето наставата се изведува на албански наставен јазик.
3 Галерија
ОУ „Христијан Тодоровски-Карпош“ - Ранковце

Основно училиште „Христијан Тодоровски-Карпош“ (официјално: Основно општинско училиште „Христијан Тодоровски-Карпош“ - Ранковце; скратено: ООУ „Христијан Тодоровски-Карпош“) — централно основно училиште во селото Ранковце, Општина Ранковце.
Училиштето е именувано по македонскиот комунист и истакнат партизан Христијан Тодоровски-Карпош.
1 Местоположба
Училиштето е сместено на главниот пат во селото, во близина на општинската зграда.
2 Историја
Училиштето постои од 1956 година. Централниот објект на училиштето бил обновен во 2000 година.
3 Подрачни училишта
Во рамките на општинското основно училиште „Христијан Тодоровски - Карпош“ се наоѓаат и три подрачни основни училишта од прво до деветто одделение, каде покрај учениците од селата каде што се наоѓаат самите подрачни училишта, се образуваат и други ученици од поблиските села. Овие училишта се:
* Подрачно основно училиште „Христијан Тодоровски - Карпош“ во село Герман
* Подрачно основно училиште „Христијан Тодоровски - Карпош“ во село Радибуш
* Подрачно основно училиште „Христијан Тодоровски - Карпош“ во село Псача
4 Организација
Во училиштето работат 42 наставника и осум членови на помошниот персонал во училиштето. Во учебната 2015/2016 година биле запишани 301 ученик, распоредени во 26 паралелки.
ОУ „Христо Узунов“ - Другово

Основно училиште „Христо Узунов“ (официјално: Основно општинско училиште „Христо Узунов“ - Другово; скратено: ООУ „Христо Узунов“) — централно основно училиште во кичевското село Другово, Општина Кичево. Училиштето се наоѓа во средишниот дел на селото Другово.
Училиштето е именувано по истакнатиот македонски револуционер Христо Узунов.
1 Местоположба
Објектот на училиштето се наоѓа на самото сретсело во Другово.
2 Историја
Училиштето е основано во 1962 година, а до 1994 година го носело името Слобода.
3 Настава
Во училиштето наставата се изведува единствено на македонски наставен јазик.
4 Подрачни училишта
Во составот на училиштето влегуваат следниве подрачни училишта:
* ПУ „Христо Узунов“ - Брждани, подрачно петгодишно училиште;
* ПУ „Христо Узунов“ - Подвис, подрачно петгодишно училиште; и
* ПУ „Христо Узунов“ - Србјани, подрачно петгодишно училиште.
25 јуни (настани)

1876, Се одвива Битката кај Литл Биг Хорн во која умира Џорџ Армстронг Кастер.
1950, Започнува Корејската војна.
1991, Хрватска и Словенија ја објавуваат својата независност од Југославија.
1998, На пазарот лансиран е оперативниот систем Microsoft Windows 98.
2009, Мајкл Џексон, кралот на поп-музиката, починал во Лос Анџелес поради предозираност со анестетици на 50-годишна возраст.
27 јуни (настани)

1858, Со мирот во Тјенѓин завршил првиот дел на Втората опиумска војна.
1931, Руско-американскиот авиоконструктор Игор Сикорски го патентирал хеликоптерот.
1941, Унгарија и Финска му објавија војна на СССР.
1950, Во ФНРЈ е донесен Законот за работничко самоуправување.
1950, Студена војна: САД решиле да интервенираат во Корејската војна.
1954, Првата атомска централа во светот е отворена во Обнинск, СССР.
1967, Првиот банкомат во светот е пуштен во работа во Лондон.
1979, Мухамед Али го објавува своето повлекување од боксот.
1991, Започнала десетдневната војна за независност, во која Територијалната одбрана на Словенија ја принудила ЈНА на повлекување.
ОУ „Христо Узунов“ - Охрид

Основно училиште „Христо Узунов“ (официјално: Општинско основно училиште „Христо Узунов“ - Охрид; скратено: ООУ „Христо Узунов“) — централно основно училиште во градот Охрид, Општина Охрид.
Училиштето е именувано по истакнатиот македонски револуционер Христо Узунов.
1 Историја
Училиштето отпочнало со работа на 7 ноември 1977 година, со 1.173 ученици, распоредени во 31 паралелка, со две забавишни групи и со 56 вработени. Во 1989 година била извршена надградба на дел од училиштето.
Денес, во училиштето учат 1.219 ученици од прво до деветто одделение, распоредени во 45 паралелки.
2 Галерија
Тони Фрисел

Тони Фрисел, или Антоанета Фрисел Бејкон (Toni Frissell или Antoinette Frissell Bacon) (10 март 1907 - 17 април 1988) е американски фотограф, позната по своите уметнички фотографии, фотографии поврзани со Втората светска војна , портрети на познати Американци и Европејци, деца, како и на жени од сите сталежи на населението.
0.0.1 Тони Фрисел во Конгресната библиотека
Конгресната библиотека на САД содржи огромен број фотографии на Фрисел, но очигледно истите не се распоредени на една листа.
***
За толкувањата

Аристотеловото дело ''За толкувањето'' (лат. ''De Interpretatione'', старогрч. Περὶ Ἑρμηνείας) е едно од првите филозофски дела во западната филозофија кое се занимава со соодносот помеѓу лингвистиката и логиката на опсежен, експлицитен и формален начин. Современата филозофска дисциплина херменевтика е донекаде изведена од ова дело, но таа поконтретно се задржува на толкувањето на текстови.
Делото започнува со анализа на прости ''категорични'' тврдења, и изведува низа основни заклучоци за секојдневните проблеми со класификацијата и дефиницијата на основните лингвистички форми како ''прости поими'' и ''тврдења'', именки и глаголи, негација, ''квантитетот'' на простите тврдења (примитивниот корен на квантификаторите во современата симболичка логика), истрага во ''исклучената средина'' (која според Аристотел не важи за тврдења во идно време — Проблем на индинските контингенти) и за ''модалните тврдења''.
Првите шест глави се занимаваат со поими и зборови во јазикот, додека следните шест глави се занимаваат со тврдењата и простите тврдења, меѓу кои и темите на негацијата и квантитетот. Последните три глави се занимаваат со модалности.
''За толкувањето'' е (вториот) дел од делото ''Органон'', збирката Аристотелови дела на тема логика.
1 Поврзано
* Херменевтика
* Толкување
* Семиоза
* Семиотика
* Знак
24 јуни (починале)

1322, Матео I Висконти — владетел на Милано.
1519, Лукреција Борџија — ќерка на Родриго Борџија.
1894, Мари Франсоа Сади-Карно — претседател на Франција.
1957, Франтишек Купка — чешки сликар.
1993, Масимо Урбани — италијански џез-музичар.
2000, Вера Еткинс — британска шпионка од романско потекло.
2002, Пјер Вернер — премиер на Луксембург.
2011, Томислав Ивиќ — хрватски и југословенски фудбалер и тренер.
2024, Драган Капичиќ — српски и југословенски кошаркар.
25 јуни (починале)

1533, Марија Тјудор — кралица на Франција.
1767, Георг Филип Телеман — истакнат германски барокен композитор.
1822, Е. Т. А. Хофман — германски писател и композитор.
1861, Абдул Меџид I — султан на Османлиското царство.
1990, Кузман Сотировски — македонски фудбалер.
1998, Жак Кусто — француски истражувач, научник и иноватор.
2009, Мајкл Џексон — американски музичар, наречен „Крал на поп-музиката“.
2009, Фара Фосет — американска глумица.
Акцентски стих

Акцентски стих е тип на стих чијашто градба е заснована на ритмичко менување на одреден број акценти со променлив број ненагласени слогови помеѓу нив. Се нарекува и “тонски стих”.
1 Мерење на акцентски стих
Мерењето на акцентскиот стих се заснова на “акцентските групи” кое создава неодреден број на ненагласени слогови (обично не повеќе од 4) собрани околу еден нагласен слог; таа група обично одоговара на фонетско-синтаксичка единица (зборови или фрази со единствен акцент). Според некои истражувачи во изговорот на акцентскиот стих сите групи се со еднаква должина, без разлика на бројот на слоговит во секоја поединечно, па затоа акцентската група е слична на музички такт.
2 Појава и развој на акцентски стих
Појавата на акцентскиот стих се случува по пропаѓањето на Римското Царство кога во книжевноста влегуваат т.н варварски јазици на германските и словенските народи. Во средниот век пак, во новонастанатата поезија на романските народи преовладува силабичката верификација, која е заснована на константниот број слогови во стихот, а во германската поезија во истиот век (старогерманската и староанглиската) владее исклучиво акцентскиот стих. Тој стих има четири нагласени слога со неодреден број ненагласени, поделен е на два еднакви полустиха со по 2 акцента, константна е неговата црта-алитерација, па се нарекува и алитеративен стих.
Во подоцната германска и англиска поезија акцентскиот стих се комбинира со силабичкиот принцип, но има и случаи во англиската поезија во 14 век кога се користи и чист акцентски стих (Лангланд), а обиди за таква обнова имало и подоцна. Меѓутоа, теоретичарите на средниот век и ренесансата не биле свесни за длабоките промени во версификацијата, и во своите описи на метарот упорно се држеле до терминот-квантитативна верификација. Од тука настанале недоразбирања и конфликти кои до ден денес не се секаде разрешени, посебно таков случај е со англиската и американската книжевност. На пример во угледната Премингерова Encyclopedia of Poetry and Poeticts (1965) се сретнува во делот “Метер” тврдење дека англиската поезија во најголем дел е акцентска иако премногу лесно може да се докаже дека таа поезија од Чосер до појавата на слободниот стих е силабичко тонска (акцентско-силабичка).
ОУ „Малина Попиванова“ - Кочани

Основно училиште „Малина Попиванова“ (официјално: Основно општинско училиште „Малина Попиванова“ - Кочани; скратено: ООУ „Малина Попиванова“) — централно основно училиште во градот Кочани, Општина Кочани.
Училиштето е именувано по истакнатата македонска комунистка Малина Попиванова.
1 Историја
Училишната зграда, во периодот од 1963 до 1985 година, припаѓала на Средното училиште „Гошо Викентиев“.
Основното училиште „Малина Попиванова“ во Кочани е основано со одлука бр. 02-251/4 од 26 август 1985 година, а е верифицирано со решение бр. 13-6492 од 20 декември 1985 година од Секретаријат за општествени дејности на Кочани.;Досегашни директори
* Ивица Цимбаљевиќ (-2018)* Благој Петров (јули 2018-)
2 Градба
Основното училиште располага со две училишни згради и една спортска сала. Во училниците кои се во дворот во училиштето се изведува настава со учениците од прво одделение и во истата зграда се наоѓа кабинетот по техничко образование.
3 Галерија
26 јуни (настани)

1541, Во Лима, денес главен град на Перу, е убиен конквистадорот Франсиско Писаро.
1819, Патентиран е велосипедот.
1941, Во околината на Разлог, Никола Парапунов ја формирал првата партизанска чета на територијата на фашистичка Бугарија.
1945, На конференција во Сан Франциско, делегати од 50 земји ја потпишале Повелбата за основање на Обединетите Нации.
1948, Студена војна: Западните сојузници воспоставиле воздушен мост до Западен Берлин, по блокадата на патишатата од страна на СССР.
1948, Вилијам Шокли го патентирал транзисторот.
1959, Отворен е пловниот пат помеѓу реката Сент Лоренс и Големите Езера.
1960, Мадагаскар, претходно под управа на Франција, стекнал независност.
1963, Џон Ф. Кенеди го одржал својот најпознат говор - „Ich bin ein Berliner“.
1976, Во Торонто е отворена телевизиската кула ЦН Тауер, во тоа време највисоката градба во светот.
2000, Меѓународниот тим на научници го објавил епохалното научно откритие - картата на човечките гени.
2015, Врховниот суд на САД ги озаконил истополовите бракови на ниво на цела држава.